《答城中友人见讯之作》
清代·方殿元

不到春城五六年，年来生事有谁传？两株陶氏门前柳，一半颜生郭外田。

黄鸟风边行乐酒，桃花浪里钓鱼船。翻嫌扬子无佳兴，独坐空亭草《太玄》。

作者简介：清广东番禺人，字蒙章，号九谷。康熙三年进士，历任山东郯城、江苏江宁知县。去官后携二子侨寓苏州，父子皆有诗名。有《九谷集》。